|  |  |
| --- | --- |
| **SKUODO RAJONO SAVIVALDYBĖS TARYBA** | |
|  | Teikti tarybai  Petras Pušinskas |
| **SPRENDIMAS** | |
| **DĖL SKUODO PRANCIŠKAUS ŽADEIKIO GIMNAZIJOS DIREKTORĖS GRAŽINOS SKARIENĖS DARBO SUTARTIES PAKEITIMO** | |
|  | |
| 2018 m. sausio 15 d. Nr. T10-15/T9- | |
| Skuodas | |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos darbo kodekso 35 straipsnio 1 ir 4 dalimis, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 10 straipsniu ir atsižvelgdama į Skuodo Pranciškaus Žadeikio gimnazijos 2018 m. sausio 10 d. raštą Nr. 2R-6 „Dėl priemokos skyrimo“ Skuodo rajono savivaldybės taryba nusprendžia:

1. Pakeisti Skuodo Pranciškaus Žadeikio gimnazijos direktorės Gražinos Skarienės 2013 m. sausio 28 d. darbo sutartį Nr. A12-1125, sudarydama susitarimą dėl papildomo darbo šiomis sąlygomis:

1.1. Papildoma darbo funkcija – projekto „Matematikos mokymosi procesų tobulinimas Skuodo Pranciškaus Žadeikio ir Kretingos J. Pabrėžos universitetinėje gimnazijose“ (toliau – projekto) įgyvendinimas, einant projekto vadovo pareigas.

1.2. Funkcija atliekama tuo pačiu metu kaip ir pagrindinė darbo funkcija.

1.3. Nustatoma 100 Eur pareiginės algos priemoka kas mėnesį už papildomą darbą.

1.4. Papildoma funkcija vykdoma ir pareiginės algos priemoka mokama iš projekto lėšų nuo 2017 m. sausio 2 d. iki 2019 m. gruodžio 8 d.

2. Įgalioti Skuodo rajono savivaldybės merą Petrą Pušinską pasirašyti susitarimą dėl papildomo darbo.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos regiono apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio sprendimo priėmimo dienos.

Savivaldybės meras Petras Pušinskas

Alina Beniušienė, (8 440) 73 984